**Všeobecné podmienky poskytovania elektronických služieb**

**Prvá časť**

1. **Úvodné ustanovenia**

Spoločnosť HowIT s.r.o. so sídlom Mierová 1449/69, Galanta 924 01, zapísaný v Obchodnom registri Trnava, oddiel Sro, vl č. 49335/T, IČO 47 499 753, DIČ 2023998251 je na základe zákona č. 452/2021 Z. z. o elektronických komunikáciách v znení neskorších predpisov (ďalej len „ Zákon o elektronických komunikáciách“) a v rozsahu všeobecného povolenia a individuálnych povolení vydaných Úradom pre reguláciu elektronických komunikácií a  poštových služieb Slovenskej republiky podnikom oprávneným poskytovať elektronické komunikačné siete a služby prostredníctvom pevnej elektronickej komunikačnej siete.

Spoločnosť HowIT s.r.o. v súlade so zák. č. 452/2021 Z. z. o elektronických komunikáciách v znení neskorších predpisov (ďalej len „Zákon o elektronických komunikáciách), ako aj s ostatnými ustanoveniami platných právnych predpisov vydáva tieto Podmienky, ktorými bližšie upravuje v súlade s platnými právnymi predpismi práva a povinnosti spoločnosti ako poskytovateľa Služieb a Účastníka ako užívateľa Služieb, pričom spoločnosť HowIT s.r.o. a Účastník sú stranami Zmluvy, ktorej súčasťou sú tieto Podmienky.

1. **Vymedzenie pojmov**

 **„Žiadosť o zriadenie, zmenu parametrov“** (ďalej len Žiadosť) je Poskytovateľom vyhotovený formulár (písomný/elektronický, ktorý vymedzuje základné parametre služby.

 **„Žiadateľ“** je právnická alebo fyzická osoba, ktorá zahájila s Poskytovateľom rokovania o poskytnutí Služby a ktorá doručila Poskytovateľovi správne vyplnený formulár Žiadosti.

 **„Poskytovateľ“** je HowIT s.r.o., so sídlom Mierová 1449/69, 924 01 Galanta IČO 47 499 753, DIČ 2023998251 zapísaný v obch. registri Trnava, oddiel Sro, vl č. 49335/T

 **„Užívateľ“** je fyzická osoba alebo právnická osoba, ktorá používa alebo požaduje poskytovanie Služby. Za Užívateľa sa považuje aj Účastník a Koncový užívateľ, ak Zákon neustanovuje inak.

 **„Verejná služba“** je verejne dostupná služba, o ktorej používanie sa môže uchádzať každý záujemca.

 **„Koncový užívateľ“** je Užívateľ, ktorý používa alebo požaduje Službu a túto Službu ďalej neposkytuje a ani prostredníctvom nej neposkytuje ďalšie elektronické komunikačné služby. Koncovým užívateľom je spotrebiteľ.

 **„Účastník“** je fyzická osoba alebo právnická osoba, ktorá je v zmluvnom vzťahu s Poskytovateľom na základe Zmluvy.

 **„Zmluva“** je zmluva uzavretá medzi Poskytovateľom a Účastníkom, predmetom ktorej je poskytovanie Služby. Zmluva môže byť súčasťou inej, osobitej zmluvy medzi Poskytovateľom a Účastníkom, ak sa tak Poskytovateľ a Účastník dohodli.

**Sieť Internet** je celosvetová „sieť sietí“, ktorá umožňuje jej užívateľom vo svete komunikovať medzi sebou, používať programové, technické a informačné zdroje iných výpočtových systémov pripojených do Internetu, ktoré sa riadia množinou komunikačných protokolov TCP/IP.

 **„Verejná telekomunikačná sieť“** (ďalej len VTS) je elektronická komunikačná sieť používaná Poskytovateľom úplne alebo prevažne na poskytovanie verejných elektronických komunikačných služieb, ktoré podporujú prenos signálov medzi koncovými bodmi siete.

 **„Technická špecifikácia rozhraní“** je dokument vypracovaný a aktualizovaný Poskytovateľom, ktorý obsahuje technické špecifikácie rozhraní ponúkaných Služieb, ktorých zverejnenie je vyžadované Zákonom.

 **„Odovzdávací protokol“** (ďalej len OP) je dokument obsahujúci potvrdenie Účastníka o tom, že v určitý deň prevzal Službu do užívania alebo dokument obsahujúci prehlásenie Poskytovateľa o tom, že zriadil pre Účastníka Službu, s uvedením technických a iných parametrov poskytovania a užívania Služby. OP identifikuje prípadné zariadenia Poskytovateľa, ktoré boli odovzdané Účastníkovi do užívania. Odo dňa podpisu OP oprávneným zástupcom Účastníka, resp. odo dňa vystavenia OP zo strany Poskytovateľa je Služba považovaná za zriadenú a je Poskytovateľom spoplatňovaná. Funkciu OP môže plniť aj iný dokument, ak obsahuje náležitosti OP podľa tohto bodu.

 „**Porucha“** je stav Služby, kedy je znemožnené používanie Služby alebo keď jeden alebo viac technických parametrov nedosahuje úroveň uvedenú v OP, alebo úroveň podľa odporúčaní ITU- T.

 **„Domovská internetová stránka“** Poskytovateľa je stránka: www.revnet.tech

 **„Koncové zariadenie“** (ďalej len „KZ“) je zariadenie Účastníka, používané pre účely poskytovania Služby a musí byť schválené príslušným štátnym orgánom pre používanie v SR. Koncové zariadenie je súčasť služby a Účastník výlučne zodpovedá za to, že bude používať toto koncové zariadenie, ktoré bolo schválené príslušným štátnym orgánom pre použitie v SR. Poskytovateľ nezodpovedá za spôsob pripojenia koncového zariadenia k VTS, ibaže sa zmluvné strany dohodnú inak. Účastník nemá prístup na koncové zariadenia čo sa týka správy, zmeny nastavení koncového zariadenia, ibaže sa zmluvné strany dohodnú inak.

 **„Prípojka“** je súbor technických prostriedkov pripájajúcich zariadenia Účastníka k sieti Poskytovateľa

 **„Služba“** je verejná telekomunikačná služba Optický Internet poskytovaná Poskytovateľom Užívateľovi za odplatu.

 **„Doplnkové služby“** sú služby, ktoré sú poskytované spoločne so Službou a ktoré Účastník využíva a riadi prostredníctvom koncového zariadenia.

**Druhá časť**

1. **Podmienky uzavretia zmluvy**

Záujemca môže podať návrh na uzavretie Zmluvy telefonicky, elektronicky alebo inou formou, za podmienok určených firmou HowIT s.r.o. Za návrh na uzavretie Zmluvy sa považuje najmä predloženie vyplneného formulára Zmluvy.

Záujemca je povinný predložiť na požiadanie platné doklady k identifikácii, prevereniu podmienok nevyhnutných na uzavretie Zmluvy a k posúdeniu spôsobilosti Záujemcu riadne a včas plniť záväzky zo Zmluvy. Za týmto účelom môže firma HowIT s.r.o. požiadať Záujemcu o poskytnutie nevyhnutných osobných údajov

Na uzavretie Zmluvy o poskytovaní služby sa používajú spravidla formuláre vypracované firmou HowIT s.r.o. Ak sa Zmluva uzaviera „ na diaľku“, teda nie sú naraz prítomní všetky zmluvné strany, Poskytovateľ pripraví návrh Zmluvy a po podpísaní ju v dvoch vyhotoveniach pošle záujemcovi. Poskytovateľ je návrhom zmluvy viazaný 15 kalendárnych dní odo dňa jeho doručenia záujemcovi.

Poskytovateľ má právo odmietnuť uzavretie Zmluvy, ak:

* poskytovanie Služby na požadovanom mieste alebo v požadovanom rozsahu je technicky neuskutočniteľné alebo by bolo možné len s vynaložením neprimerane vysokých nákladov,
* záujemca nedáva záruku, že bude dodržiavať Zmluvu, pretože je dlžníkom firmy HowIT s.r.o. alebo iného podniku,
* záujemca nesúhlasil s podmienkami Zmluvy,

Uzavretie Zmluvy sa uskutoční spravidla v písomnej forme. Účastník uzatvára Zmluvu osobne alebo prostredníctvom svojho zástupcu, ktorý je povinný preukázať svoje oprávnenie dokladom v originálnom vyhotovení alebo úradne overenou kópiou.

1. **Zriadenie Služby na optickej technológii**
* Koncový bod siete pre Službu internetového pripojenia prostredníctvom optickej siete pre prístupovú elektronickú komunikačnú sieť FTTH - Fiber to the Home (GPON) je optická zásuvka alebo ukončenie optického vlákna. Pre Službu optického internetu je koncovým bodom siete výstupný port telekomunikačného zariadenia ONT.
* Zriadenie Služby internetového pripojenia prostredníctvom optickej siete zahŕňa vybudovanie optického prístupu ukončeného optickou zásuvkou alebo priamo ONT (GPON).
* Zmena umiestnenia koncového bodu siete Služby na optickej technológii a wifi technológie
* Zmenou umiestnenia je deaktivácia Služby v pôvodnom mieste umiestnenia a jej zriadenie na inom mieste v tej istej nehnuteľnosti alebo v inej nehnuteľnosti v rámci územia Slovenskej republiky.
* Zmena umiestnenia sa vykonáva len na základe uzavretého dodatku k Zmluve alebo inej osobitnej dohody medzi Poskytovateľom a Účastníkom.
* Zmena umiestnenia koncového bodu siete je spojená s prerušením poskytovania Služby.
1. **Zariadenie pre poskytovanie služieb**

Zariadenie poskytované Poskytovateľom je vo vlastníctve Poskytovateľa, ktorý ho Užívateľovi prenajíma. Poskytovateľ je oprávnený zariadenie meniť, premiestňovať, doplniť alebo opravovať. Užívateľ sa zaväzuje zariadenie používať a nepripájať k zariadeniu žiadne iné prístroje bez vedomosti Poskytovateľa. Užívateľ nie je oprávnený so zariadením manipulovať. Je povinný Prevádzkovateľa informovať o poškodení , alebo o nefunkčnosti zariadenia do troch pracovných dní od udalosti. V prípade poškodeného zariadenia vzniká Užívateľovi právo na výmenu zariadenia.

1. **Práva a povinnosti Účastníka**

Účastník má práva a povinnosti v zmysle Zákona o elektronických komunikáciách a iných

právnych predpisov. Okrem toho má Účastník právo:

* na poskytnutie služieb v rozsahu a kvalite dohodnutých v Zmluve, za cenu dohodnutú v Zmluve,
* na odstránenie porúch technického charakteru na strane Poskytovateľa,
* ak Účastník nie je zodpovedný za poruchu v Sieti, Poskytovateľ poruchu odstráni bezplatne, ak za poruchu je zodpovedný Účastník, porucha bude odstránená na základe žiadosti Účastníka . V tom prípade je Účastník povinný zaplatiť cenu výjazdu podľa tarify a skutočné náklady,
* požiadať o dočasné prerušenie poskytovania Služieb, ak to nie je v rozpore so

Zmluvou, a to za podmienok špecifikovaných v Zmluve, maximálne však súhrnne na

dobu 12 mesiacov počas trvania Zmluvy,

* Užívateľ má prostredníctvom Siete internet právo na prístup k informáciám a obsahu,

právo šíriť informácie a obsah a využívať a poskytovať aplikácie a služby. Výkon

práv Užívateľa podľa predchádzajúcej vety musí byť v súlade s právom EU a všeobecne záväznými právnymi predpismi Slovenskej republiky, ako aj zmluvnými podmienkami Poskytovateľa, najmä pokiaľ ide o zákonnosť obsahu, aplikácií alebo služieb ako aj spôsobu ich používania.

Účastník je okrem iných povinností podľa Zmluvy alebo právnych predpisov povinný

najmä:

* používať Službu za účelom a podmienok podľa Zmluvy, pokynov a návodov

odovzdaných Účastníkovi alebo zverejnených na Internetovej stránke,

* využívať Službu na osobnú potrebu,
* uhradiť Poskytovateľovi cenu Služieb, ktoré sú mu poskytované,
* nezasahovať a nemanipulovať s vecami vo vlastníctve Poskytovateľa

 používanými pri poskytovaní Služby a ani neumožniť takéto konanie tretej osobe,

 hoci aj z nedbanlivosti,

* poskytnúť na žiadosť náležitú súčinnosť v nevyhnutnom rozsahu v súvislosti s

prevádzkou, údržbou, meraním alebo kontrolou zariadení používaných na

poskytovanie Služieb,

* zabezpečiť na svoje náklady a zodpovednosť napojenie koncového bodu Siete na

zdroj elektrickej energie,

* zabezpečiť primeranú úroveň bezpečnosti a ochrany zariadení, ktoré využíva pre

účely pripojenia do Siete,

* oznamovať Poskytovateľovi zmenu identifikačných údajov Účastníka, fakturačnej

adresy, údajov o adresátovi, ako aj iných údajov uvedených v dokumentoch o

poskytovaní Služby, a to písomne spolu s dokladom preukazujúcim zmenu,

najneskôr do 7 pracovných dní odo dňa príslušnej zmeny,

* vyvarovať sa a zamedziť akémukoľvek konaniu alebo opomenutiu, ktorým by

úmyselne alebo vedome nedbanlivo poškodzoval Sieť alebo siete iných podnikov,

* Účastník nie je oprávnený zasielať hromadné správy alebo správy propagačného charakteru, žiadosti o charitatívne príspevky, ani posielať akékoľvek informácie tak, aby sa tieto mohli považovať za tzv. „spam“.
* ohlásiť akúkoľvek vadu, poruchu alebo iné nedostatky Poskytovateľovi,
* oznámiť stratu alebo odcudzenie koncového zariadenia.
1. **Práva a povinnosti Poskytovateľa**

Poskytovateľ podľa Zmluvy má právo:

* požadovať od Účastníka vyplatenie ceny za Službu, t.j. má nárok na odmenu za

poskytnutú Službu,

* na náhradu prípadnej škody spôsobenej Účastníkom na Sieti alebo zariadení, ktoré je

vo vlastníctve Poskytovateľa,

* postúpiť pohľadávku voči Účastníkovi tretej osobe, ak je Účastník napriek písomnej

výzve nepretržite dlhšie ako 90 dní v omeškaní s úhradou,

* vykonať opatrenia na dočasné obmedzenie alebo prerušenie poskytovania

Internetovej služby, ak ju Účastník používa za iným, ako dohodnutým účelom alebo

ohrozuje Pevnú sieť a iné zariadenia potrebné na poskytovanie Internetovej služby

alebo v jeho dôsledku môžu poklesnúť kvantitatívne, alebo kvalitatívne parametre jej

poskytovania ostatným Účastníkom. Obmedzenie Internetovej Služby môže spočívať

v znížení Šírky prenosového pásma alebo obmedzení aplikácií, protokolov a portov,

prostredníctvom ktorých dochádza k zneužívaniu Internetovej Služby,

* Účastník súhlasí s tým, že Poskytovateľ je oprávnený za účelom riadneho

poskytovania Služby vykonávať na diaľku softvérové zásahy do KZ, ako napr.

nastavenie kompatibility a iné. Účastník súhlasí s týmito zásahmi a to aj v prípade, že

si zaobstará vlastné KZ, ktoré je v jeho vlastníctve a to v rozsahu riadneho

zabezpečenia poskytovanej Služby.

* Pokiaľ to nie je v rozpore s platnými právnymi predpismi, vstupovať na účel kontroly plnenia povinností Účastníka podľa Zmluvy za prítomnosti Účastníka alebo s ním poverenej osoby do jeho priestorov, v ktorých sa poskytujú služby.

Poskytovateľ je povinný:

* včas oznámiť Účastníkovi prerušenie alebo obmedzenie v poskytovaní

služby,

* ak porucha je na strane Prevádzkovateľa, je povinný odstrániť takúto poruchu v najkratšom čase na základe oznámenia Účastníka o poruche (neplatí len vtedy, ak porucha súvisí s poskytovaním služieb inými poskytovateľmi),
* vrátiť pomernú časť ceny za čas neposkytovania služieb v prípade zavinenia firmou HowIT s.r.o., toto právo si musí Účastník uplatniť najneskôr do jedného mesiaca odo dňa obnovenia poskytovania služieb,
* viesť evidenciu osobných údajov a vykonať všetky nevyhnutné opatrenia , aby nedošlo k prípadnému neoprávnenému sprístupneniu osobných údajov účastníka,
* oznámiť Účastníkovi podstatnú jednostrannú zmenu zmluvných podmienok,
* pri uzatvorení Zmluvy získavať a overovať údaje Účastníka a viesť evidenciu osobných údajov
1. **Prerušenie alebo obmedzenie služieb**

Poskytovateľ je oprávnený na nevyhnutný čas prerušiť alebo obmedziť poskytovanie Služieb (ak

je to možné, o týchto záležitostiach zákazníci budú včas informovaní):

a) za účelom vykonania nevyhnutnej pravidelnej údržby Siete alebo prevádzkových zariadení,

b) zo závažných technických alebo prevádzkových dôvodov,

c) z dôvodov vyššej moci,

d) zmeny v zariadení alebo výmeny,

e) zavedenia dodatočných spôsobov ochrany Siete,

f) v prípade mimoriadnych situácií (napr. výpadku elektrickej energie, teroristický útok, živelné pohromy), a to aj bez predchádzajúceho upozornenia

Poskytovateľ je oprávnený dočasne prerušiť alebo obmedziť poskytovanie Služieb z dôvodu:

* zneužívania Služieb,
* nezaplatenia splatnej ceny za Službu,
* porušenia zmluvných a všeobecných podmienok,
* ak bude k takémuto postupu povinný pristúpiť na základe právneho predpisu,
* smrti Účastníka,
* ak Účastník použije Službu na iný účel ako je určený alebo na podporu, vytvorenie

možnosti alebo zapojenie sa do akejkoľvek aktivity v rozpore so zákonom, dobrými

mravmi alebo pravidlami slušnosti, najmä však na prenos urážlivej, obťažujúcej alebo

zlomyseľnej komunikácie, na šírenie poplašnej správy alebo výhražných informácií alebo

výhražného anonymného volania, na prenos alebo šírenie informácií, ktorými dochádza k

porušovaniu práv tretích osôb alebo iným spôsobom,

* ak Účastník použije Službu na narušenie Siete, vrátane pokusu o získanie neoprávneného

prístupu k Službám alebo k Sieti, pokúsi sa o preťaženie Siete, alebo uskutoční čo i len

pokus namierený proti bezpečnosti alebo integrite Siete,

* ak Účastník svojvoľne zmení alebo inak neoprávnene zasiahne do telekomunikačného

alebo iného zariadenia tvoriaceho súčasť Siete vrátane koncového bodu Siete alebo

zariadenia pripojeného do Siete alebo taký zásah umožní tretej osobe, hoci aj z

nedbanlivosti.

1. **Zmena Zmluvy**
* Ak nie je uvedené inak, Zmluvu možno meniť len dohodou všetkých zmluvných strán.
* Dodatok k zmluve možno uzavrieť písomne alebo elektronicky, ak sa na tom zmluvné strany

dohodnú. K uzavretiu dodatku k Zmluve dôjde aj zriadením novej služby (produktu) na základe

žiadosti Účastníka akceptovanej Poskytovateľom alebo na základe ponuky Poskytovateľa prijatej

Účastníkom.

* Ak dôjde k zmene Podmienok alebo cenníka, dodatok k zmluve je uzavretý nadobudnutím

účinnosti ich zmeny. V prípade zmene cenníka je firma HowIT s.r.o. povinný

oznámiť každú zmenu Účastníkovi zrozumiteľným spôsobom, aspoň mesiac vopred. Ďalej je povinný zverejniť vhodným spôsobom nový cenník v lehotách podľa týchto všeobecných podmienok.

* Účastník má právo pri zmene Zmluvy o poskytovaní služieb zo strany Poskytovateľa odstúpiť od
* Zmluvy do jedného mesiaca odo dňa oznámenia zmeny Zmluvy, bez sankcií a bez toho, aby mu
* vznikli akékoľvek ďalšie náklady, avšak výlučne v prípade ak došlo k podstatnej zmene zmluvných podmienok. Poskytovateľ oznámi každú zmenu zmluvných podmienok Účastníkovi

zrozumiteľným spôsobom, aspoň mesiac vopred.

1. **Doba trvania Zmluvy**

Zmluva sa uzatvára na dobu určitú (24mesiacov). Výpovedná lehota sú tri mesiace od nasledujúceho kalendárneho mesiaca. Zmluvu je možné predĺžiť.

1. **Zánik Zmluvy**

Platnosť Zmluvy zanikne:

* v prípade, ak spoločnosť HowIT s.r.o. stratí oprávnenie na poskytovanie tých služieb, ktoré je povinná Účastníkovi poskytovať podľa ustanovení Zmluvy,
* ukončením platnosti Zmluvy nezaniká povinnosť Účastníka uhradiť cenu poskytnutých služieb, ako aj uhradiť všetky iné peňažné záväzky voči Poskytovateľovi, pri zániku spoločnosť zašle Účastníkovi konečné vyúčtovanie,

Pri zániku Zmluvy z akéhokoľvek dôvodu nie je spoločnosť HowIT s.r.o. povinná vrátiť Účastníkovi zriaďovacie poplatky, s čím Účastník súhlasí.

1. **Cena za služby a platobné podmienky**

Cena za služby, a poplatky za poskytovanie služieb sú súčasťou Zmluvy o pripojení. Ceny služieb sú uvedené v cenníku v eurách vrátane dane z pridanej hodnoty (DPH).

Cena je účtovaná Účastníkovi s výnimkou služieb, ktoré majú povahu jednorazového plnenia (zriaďovací poplatok), v pravidelne sa opakujúcich zúčtovacích obdobiach , ktoré sú zhodné s kalendárnymi mesiacmi, na základe faktúry- daňového dokladu, a to vopred k 15.dňu príslušného kalendárneho mesiaca s výnimkou prvého zúčtovacieho obdobia. Cenu účtovanú Účastníkovi je Účastník povinný uhradiť do 14 dní odo dňa vystavenia faktúry. Účastník je povinný uviesť správne všetky údaje v platobnom doklade týkajúce sa identifikácie jeho osoby

(suma, variabilný symbol, číslo účtu atď.).

Ak Účastník neuhradí včas účtovanú sumu, HowIT s.r.o. je oprávnený od neho požadovať, aby

mu uhradil úroky z omeškania v zákonom ustanovenej výške z dlžnej čiastky za každý deň

omeškania až do jej zaplatenia.

1. **Mlčanlivosť**

Každá zmluvná strana bude počas trvania Zmluvy, ako aj po jeho ukončení uchovávať v tajnosti akékoľvek dôverné informácie (pokiaľ to nie je pre účely Zmluvy) nebude takéto informácie poskytovať tretím stranám.

1. **Reklamačný poriadok**
* Tento reklamačný poriadok upravuje postup, podmienky a spôsob uplatnenia reklamácie

ponúkané a poskytované Poskytovateľom.

* Podpisom Zmluvy Užívateľ vyhlasuje, že bol oboznámený s Reklamačným poriadkom a že

s ním v plnom rozsahu súhlasí.

* Užívateľ má právo reklamovať:

- správnosť účtovania ceny za poskytovanie Služieb,

- neposkytovanie Služieb,

- vadnosť (kvalitu) poskytovaných Služieb, ktoré nastalo na strane Poskytovateľa.

* Reklamáciu je Užívateľ oprávnený uplatniť bezodkladne po zistení vady, najneskôr však do

30 dní.

* 5. Reklamáciu je možné podať elektronicky alebo písomne na adresu Poskytovateľa ( Užívateľ

je povinný v písomnej reklamácii uviesť svoje identifikačné údaje).

* 6. Konanie o reklamácii sa začína dňom doručenia úplne vyplnenej reklamácie Poskytovateľovi.
* 7. Poskytovateľ je povinný písomne oznámiť Užívateľovi výsledky prešetrenia jeho reklamácie

v lehote 30 dní odo dňa prevzatia písomnej reklamácie.

**Spôsoby vybavenia reklamácie:**

* Užívateľ je povinný zaplatiť faktúru v lehote splatnosti aj v prípade uplatnenia reklamácie na

správnosť účtovania ceny za poskytovanie Služieb.

* V prípade oprávnenej reklamácie na správnosť vyúčtovanej sumy Poskytovateľ vráti

reklamovanú cenu v zúčtovacom období, resp. obdobiach nasledovaných po zúčtovacom období

kedy bola reklamácia prijatá a uznaná.

* Ak na poskytovanej službe vyskytne vada alebo poskytovanie služieb úplne zlyhá a je možné

tento technický problém odstrániť, Poskytovateľ je povinný túto vadu bezodkladne odstrániť.

* Užívateľ má nárok na vrátenie časti ceny Služieb za čas neposkytovania Služieb po splnení

podmienok na reklamácie.

Užívateľ môže odstúpiť od Zmluvy:

- ak sa jedná o neodstrániteľnú vadu, t.j. o vadu ktorú zo strany Poskytovateľa nemožno

odstrániť,

- ak ide o odstrániteľné vady, ktoré sa objavia viackrát a preto nie je možné Službu riadne

užívať (viackrát znamená že najmenej trikrát po sebe sa znovu objavia napriek tomu, že

boli predtým najmenej dvakrát odstránené).

Poskytovateľ môže v odôvodnených prípadoch reklamáciu zamietnuť, najmä:

- ak je reklamácia neúplná (chýba niektorý podstatný údaj),

- ak bola reklamácia podaná po 30 dňovej lehote,

- ak bola vada spôsobená Užívateľom hoci aj z nedbanlivosti atď.

1. **Záverečné ustanovenia**
* Tieto Podmienky nadobúdajú platnosť a účinnosť dňa 1.07.2022 .
* Podmienky sú neoddeliteľnou súčasťou každej platne uzavretej Zmluvy.
* Zmluva a Zmluvné dokumenty predstavujú jediný a úplný dohovor zmluvných strán ohľadne predmetu Zmluvy, pričom tieto nahrádzajú všetky prípadné predchádzajúce ústne i písomné dohovory ohľadne otázok dotýkajúcich sa predmetu Zmluvy.
* Právne vzťahy medzi Poskytovateľom a Užívateľom, ktoré sú založené Zmluvou, ktoré však Zmluva výslovne neupravujú, sa riadia právnym poriadkom Slovenskej Republiky, najmä Zákonom o elektronických komunikáciách.
* V prípade, že niektoré z ustanovení Zmluvy alebo Zmluvných dokumentov je neplatné, nemá to vplyv na platnosť ostatných ustanovení Zmluvy a Podmienok. Neplatné ustanovenia sa nahradia ustanoveniami Zákona o elektronických komunikáciách a ostatných platných právnych predpisov Slovenskej republiky, ktoré sú svojim obsahom a účelom najbližšie obsahu Zmluvy.
* Zmluva sa v celom rozsahu spravuje platným právnym poriadkom Slovenskej republiky.
* Zmluva sa považuje za uzavretú okamihom podpisu Zmluvy oboma zmluvnými stranami.
* Zmluvu možno meniť podľa ustanovení Druhej časti bodu 7 týchto Podmienok.
* Zmluva sa vyhotovuje v dvoch vyhotoveniach, z ktorých každá zmluvná strana dostane po jednom vyhotovení.